Camera Deputaților publică lista funcțiilor din Serviciile Camerei, lista indemnizațiilor pentru funcțiile de demnitate publică alese, precum și lista funcțiilor din cadrul birourilor parlamentare.

Senatorii şi deputaţii primesc începând cu luna iulie sume forfetare mai mari cu aproximativ 7.000 de lei lunar în urma intrării în vigoare a noii legi a salarizării care prevede majorarea indemnizaţiilor de la 7.700 lei brut la peste 13.000 lei brut pe lună. Cuantumul sumelor forfetare va fi stabilit miercuri de către Birourile Permanente Reunite.

Potrivit legii 96/2006 privind statutul senatorilor şi deputaţilor, „în scopul exercitării mandatului în circumscripţiile electorale, deputaţii şi senatorii primesc lunar o sumă forfetară din bugetul Camerei Deputaţilor şi, respectiv, al Senatului, echivalentă cu o indemnizaţie şi jumătate brută a deputatului, respectiv a senatorului”.

Cele mai consistente sume forfetare, ca de altfel şi indemnizaţii, le au Liviu Dragnea şi Călin Popescu Tăriceanu, preşedinţii celor două Camere ale Parlamentului, alături de toţi membrii conducerilor Parlamentului.

Salariile pentru funcțiile de demnitate publică alese, în plată la 30 septembrie 2017, sunt:

Președintele Camerei Deputaților - 16.675 lei

Vicepreședinți - 15.515 lei

Secretari și chestori - 15.225 lei

Liderii grupurilor parlamentare - 14.500 lei

Președinții comisiilor permanente - 14.065 lei

Vicepreședinții comisiilor permanente - 13.630 lei

Secretarii comisiilor permanente - 13.340 lei

Deputați - 13.050 lei

Camera Deputaților a publicat și lista funcțiilor din serviciile Camerei Deputatilor:

Secretar general - 17.900 lei

Secretar general adjunct - 17.677 lei

Șef departament/ director general - 12.400 lei

Șef serviciu - 10.285 lei

Șef birou - 9.145 lei

Expert parlamentar - 7.289 lei

Consilier parlamentar - 8.859 lei

Șofer - 3.703 lei

Bucătar (referent) - 2.936 lei

Muncitor spălător auto/liftier - 2.365 lei

Lista funcțiilor din cadrul birourilor parlamentare:

Consilier - 3.811 lei

Expert - 3.471 lei

Șofer - 1.450 lei